- Hindi News
- National
- बच्चों के रचनात्मक कार्यों को मोटिवेट करता है स्काउट गाइड : डॉ.शैलेन्द्र
बच्चों के रचनात्मक कार्यों को मोटिवेट करता है स्काउट गाइड : डॉ.शैलेन्द्र
स्काउट गाइड ने किया कब-बुलबुल-डे का आयोजन
भास्कर संवाददाता | शिवपुरी
बच्चों की रचनात्मक क्रियाविधि और उन्हें अनुशासन, समाजसेवा को लेकर मोटिवेट करना ही स्काउट गाइड का कार्य होता है ऐसे में इन बच्चों ने जिस प्रकार से अपनी प्रतिभा का प्रदर्शन किया है वह प्रशंसनीय है इन्हें और अधिक संबल बनाने का कार्य स्कूल प्रबंधन कर रहा है ऐसे में निश्चित है कि यह बच्चे आने वाले समय में अपने भविष्य निर्माता स्वयं बन जाएंगें। यह विचार भारत स्काउट गाइड के पूर्व चीफ कमिश्रर डॉक्टर शैलेन्द्र गुप्ता ने स्थानीय बाल शिक्षा निकेतन स्कूल में स्काउट गाइड द्वारा आयोजित कब बुलबुल - डे शिविर कार्यक्रम में मुख्य अतिथि की आसंदी से व्यक्त किए।
कार्यक्रम के विशिष्ट अतिथि सौरभ गौड़ डूडा प्रभारी थे उन्होंने कहा कि बच्चों की पढाई के दौरान ही एक उम्र ऐसी होती है जिसमें सबकुछ सीखा जा सकता है अब यदि स्काउट जैसी गतिविधियों से बच्चे जुड़ेंगे तो उनका बौद्धिक विकास होना तय है। स्काउट गाइड के ट्रेनर मुन्ना लाल शर्मा ने कार्यक्रम की अध्यक्षता करते हुए शिविर में भाग लेने वाले बच्चों को प्रोत्साहित किया। शिविर का शुभारंभ मां सरस्वती के चित्र पर दीप प्रज्ज्वलन व माल्यार्पण के साथ हुआ तत्पश्चात मंचासीन अतिथियों का स्वागत बाल शिक्षा निकेतन विद्यालय की संचालिका बिंदु छिब्बर द्वारा किया गया। शिविर में स्काउट गाइड के सहायक शिविर संचालक कपिल सिसौदिया, ममता तिवारी ब्लॉक लीडर, कमलकांत कोठारी जिला सचिव स्काउट गाइड मौजूद रहे।
कक्षा 3 से 5 तक के छात्रों ने की गतिविधियां
इस एकदिवसीय शिविर में कक्षा 3 से 5 तक के विद्यार्थियों में भाग लेने वाले बच्चों को प्रशिक्षण प्रदाय किया जिसमें झंडा गीत, प्रार्थना, कला मुंडी, मेढक कूद, रस्सीकूद, ध्वज शिष्टाचार, सेल्यूट आदि के बारे में बताया गया और इनका सफल प्रदर्शन इन बच्चों ने कार्यक्रम के दौरान अतिथियों के समक्ष प्रस्तुत किया। संचालन दिनेश पाल ने जबकि आभार प्रदर्शन विद्यालय की प्राचार्य कामिनी सक्सेना द्वारा किया गया।
tgl_Latn sot_Latn hin_Deva hin_Deva bho_Deva mai_Deva hin_Deva hin_Deva hin_Deva hin_Deva